A Roy városában (Utah, USA) élő 89 éves Derlin Newey nehéz anyagi helyzetbe került, miután egészségügyi számláinak összege magasabb lett, mint amit társadalombiztosítása fedezni tudott.

Idős kora ellenére heti 30 órában ételkihordást vállalt egy helyi pizzériában

- írja az NBC Philadelphia.

Egy rendszeres vásárlója, Carlos Valdez egy idő után TikTok-videókat kezdett készíteni róla, így a futár története egy csapásra híressé vált - elsősorban kedves „Helló, te kértél egy kis pizzát?” mondatáról, amit a kiszállásokkor mondott el rendszeresen.

Valdeznek 53 ezer követője van a közösségi platformon, akik hamar gyűjtésbe kezdtek a férfinak.

hirdetés

„Ezt azt embert mindenki szereti. Ennyi idősen senkinek nem szabadna már dolgoznia!”

- mondta Valdez, aki hozzátette, nagyon sok követője felháborodott azon, hogy egy 89 éves ember még ilyen munkára kényszerül. Sokan az ország szociális ellátását bírálták, míg mások egészen a kapitalizmus kritikájáig is eljutottak.

„Együtt, egy kis TikTok-közösségként összefogva 12 000 dollárt (több mint 3,7 millió forint) tudtunk összegyűjteni ennek a csodálatos embernek"

- tette hozzá Valdez.

Természetesen videó készült arról is, ahogy a meglepett Newey átveszi a váratlan "borravalót" - egészen pontosan 12 069 dollárt. Az idős férfi először alig tudott megszólalni. Később, könnyeivel küszködve annyit mondott:

„Hogyan tudnék valaha is köszönetet mondani? Nem tudom, mit mondjak. Túl azon, hogy nagyon köszönöm!”

89-year old Derlin Newey is a pizza delivery man who received a surprise delivery of his own today. A couple who got to know him from his pizza deliveries raised $12,000 to help him out. He had no idea. The full story runs tonight on @KSL5TV at 6. #ksltv #goodnews pic.twitter.com/Z83K5LTKPh— Alex Cabrero (@KSL_AlexCabrero) September 22, 2020